Fabius për sanksionet ndaj Iranit
Por Ministri i Jashtëm francez theksoi se çdo zbutje sanksionesh do të jetë "e kufizuar, konkrete dhe e kthyeshme"
Zoti Fabius i bëri komentet sot, një ditë pasi Irani ra dakord me pesë anëtarët e përhershëm të Këshillit të Sigurimit plus Gjermaninë lidhur me një marrëveshje që kufizon veprimtarinë e tij të pasurimit dhe lejon më shumë inspektime në këmbim të zbutjes së disa sanksioneve. Ai tha se nga të dyja palët do të pritet që të përmbushin angazhimet e tyre: tha zoti Fabius. Teksti i marrëveshjes së përkohshme përfshin disa pjesë ku përmenden synimet për arritjen e një marrëveshjeje të plotë. Këto hapa përfshijnë "kufij praktikë" përsa i përket programit të pasurimit nga Irani dhe mënyrat për ta bërë transparente natyrën paqësore të këtij programi. Presidenti iranian Hassan Rouhani e mirëpriti marrëveshjen, duke e quajtur atë njohje të të drejtave bërthamore të Iranit dhe fillimin e fundit të sanksioneve ndërkombëtare. u shpreh presidenti i Iranit. Por Sekretari amerikan i Shtetit, John Kerry nuk është dakord me këtë interpretim të Iranit. tha Sekretari Kerry. Marrëveshja e përkohshme zgjat gjashtë muaj dhe i bën thirrje Iranit të neutralizojë stoqet e uraniumit të pasuruar në 20 për qind - nivel që është vetëm një hap nga prodhimi i armës bërthamore. Por kjo nuk e ndalon Iranin të pasurojë uraniumin nën nivelin pesë përqind.